Gran Basamas
Gran Basamas (pranc. Grand-Bassam) – miestas Dramblio Kaulo Kranto pietryčiuose, Pietų Komoės regione, į pietryčius nuo Abidžano, Gvinėjos įlankos pakrantėje, prie Ebrijė lagūnos ir Komoės žiočių. Pro miestą eina Abidžano–Aboiso plentas, yra uostas. Lagūna dalina miestą į senąją ir naująją dalis. Verčiamasi žvejyba, vystomas turizmas. Gan Basame yra katedra, nacionalinių kostiumų muziejus, gausu kolonijinės architektūros pastatų.